Lorius

Lorius estas genro de papagaj birdoj, en la familio Psittaculidae. La genro enhavas ses speciojn, kiuj distribuiĝas el Molukoj en Indonezio tra Nov-Gvineo ĝis la Salomonoj. Ili havas karakteran ruĝan plumaron kun variaj kvantoj de blua koloro (kaj ĉe kelkaj flavaj kaj blankaj), verdaj flugiloj, kaj ĉe ĉiuj krom unu specioj nigra krono. La bekoj estas oranĝaj kaj la piedoj estas grizaj. Kun longoj de ĝis 25 ĝis 30 cm kaj averaĝaj pezoj de 132 ĝis 190 g, la membroj de ĉi tiu genro tendencas esti la plej grandaj el la subfamilio Lorienoj.Bates, H. J., Busenbark, R. L., & Vriends, M. M. (1978). Parrots and related bird. TFH Publications.

Taksonomio
La genron Lorius enkondukis en 1825 la irlanda zoologo Nicholas Aylward Vigors kun la Purpurnuka lorio kiel la tipa specio. La vorto "lory" (lorio) devenis el la Malaja lūri, nomo uzita por nombraj specioj de brilkoloraj papagoj. La vorton uzis la nederlanda verkisto Johan Nieuhof en 1682 libro priskribanta liajn vojaĝojn en Orientajn Hindiojn. La literumaĵon "laurey" uzis la angla natursciencisto Eleazar Albin en 1731 por specio de papago el Brazilo, kaj poste en 1751 la angla natursciencisto George Edwards uzis la literumaĵon "lory" enkondukante nomojn por kvin papagospecioj el Orientaj Hindioj en la kvara volumo de sia A Natural History of Uncommon Birds. Edwards atribuis al Nieuhof la nomon.

Specioj
La genro enhavas la jenajn ses speciojn.
 Klakanta lorio, Lorius garrulus (Linnaeus, 1758) endemia de Nordaj Molukoj, Indonezio, VU, Tri subspecioj:
 L. g. flavopalliatus, Salvadori 1877
 L. g. garrulus (Linnaeus, 1758)
 L. g. morotaianus (van Bemmel, 1940) 
 Flavbrusta lorio, Lorius chlorocercus, Gould, 1856, orientaj Salomonoj, LC
 Nigrakrona lorio, Lorius lory, Linnaeus, 1758, Nov-Gvineo kaj kelkaj Papuaj insuloj, LC, Sep subspecioj:
 L. l. lory
 L. l. erythrothorax
 L. l. somu
 L. l. salvadorii
 L. l. viridicrissalis
 L. l. jobiensis
 L. l. cyanuchen 
 Purpurventra lorio, Lorius hypoinochrous (Gray, 1859) Nov-Gvineo, LC, Tri subspecioj:
 L. h. devittatus, Hartert 1898
 L. h. hypoinochrous, Gray, GR 1859
 L. h. rosselianus, Rothschild & Hartert 1918 
 Blankanuka lorio, Lorius albidinucha (Rothschild & Hartert, 1924) Nov-Irlando, Papuo-Nov-Gvineo, LC
 Purpurnuka lorio, Lorius domicella (Linnaeus, 1758) Seram kaj Ambon, Indonezio, EN

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Nov-Gvineo
Kategorio:Birdoj de Indonezio